               AN COIMISIÚN EORPACH
            An Bhruiséil,20.9.2017
            COM(2017) 537 final
            2017/0231(COD)
            Togra le haghaidh
            TREOIR Ó PHARLAIMINT NA hEORPA AGUS ÓN gCOMHAIRLE
            lena leasaítear Treoir 2014/65/AE maidir le margaí in ionstraimí airgeadais agus Treoir 2009/138/CE maidir le dul i mbun ghnó an Árachais agus an Athárachais, agus leanúint den ghnó sin (Sócmhainneacht II)
            (Téacs atá ábhartha maidir le LEE)

               MEABHRÁN MÍNIÚCHÁIN

               '1.COMHTHÉACS AN TOGRA

               •Forais agus cuspóirí an togra

                  Tá an togra seo ina chuid de phacáiste beart atá dírithe ar fheabhas a chur ar an maoirseacht ar mhargaí airgeadais AE trí fheabhas a chur ar oibriú chóras na nÚdarás Maoirseachta Eorpacha, dlús a chur le hAontas na Margaí Caipitil agus é a thabhairt chun críche. Baineann an togra leis an maoirseacht a dhéanannan tÚdarás Eorpach um Urrúis agus Margaí (ÚEUM) agus na cumhachtaí atá aige agus foráiltear ann d'aistriú cumhachtaí maoirseachta áirithe atá faoi láthair ag údaráis inniúla náisiúnta.

                  Le Treoir 2014/65/AE maidir le Margaí in Ionstraimí Airgeadais (MiFID II)
                     1
                   tugadh isteach cineál nua seirbhísí atá faoi réir údarú agus maoirseachta: seirbhísí tuairiscithe sonraí a oibríonn soláthraithe seirbhísí tuairiscithe sonraí. Níor pléadh éifeachtacht i gcúrsaíocht agus atógáil sonraí trádála agus i maoirseacht orthu i dTreoir 2004/39/CE maidir le margaí in ionstraimí airgeadais
                     2
                  . D'fhág sin go raibh sonraí trádála de chuid AE ann nach raibh comhsheasmhach agus a bhí ar chaighdeán ró-íseal chun monatóireacht a dhéanamh ar cé acu a bhíothas ag baint amach chuspóirí MiFID nó nach rabhthas. Lena chois sin, níor chuir na hionaid trádála ábhartha sonraí trádála ar fáil ar chostas réasúnach ar fud AE.

                  Ó imríonn neamhréireachtaí sa chaighdeán, san fhormáidiú, san iontaofacht agus sa chostas drochthionchar ar thrédhearcacht sonraí, ar chosaint infheisteoirí agus ar éifeachtúlacht margaí, tá sé mar aidhm le MIFID II cáilíocht agus inrochtaineacht sonraí trádála a fheabhsú trí fhormáid chaighdeánach le haghaidh sonraí trádála a shocrú a bheidh furasta a chomhdhlúthú, sothuigthe agus ar fáil ar chostas réasúnta, agus trí cheanglais fhoirmiúla eagraíochtúla a fhorchur ar sholáthraithe seirbhísí tuairiscithe sonraí agus é a chur de cheanglas orthu bheith údaraithe ag a núdarás náisiúnta.

                  Ó tá gné thrasteorann le próiseáil sonraí, tá tairbhe le baint as inniúlachtaí a bhaineann le sonraí, barainneacht scála san áireamh, a chomhthiomsú agus bíonn drochthionchar ag éagsúlachtaí féideartha i gcleachtais mhaoirseachta ar cháilíocht na sonraí trádála agus ar chúraimí na soláthraithe seirbhísí tuairiscithe agus is iomchuí údarú soláthraithe seirbhísí tuairiscithe sonraí agus an mhaoirseacht orthu a aistriú, cumhachtaí de chuid na núdarás náisiúnta a aistriú go hÚEUM.

                  Dá bhrí sin, ní bhaineann an togra seo ach le haistriú na gcumhachtaí i leith na neintiteas sin a údarú agus maoirseacht a dhéanamh orthu, aistriú na gcumhachtaí sin ó údaráis inniúla náisiúnta go hÚEUM trí na cumhachtaí sin a chur isteach i Rialachán (AE) Uimh. 600/2014 maidir le margaí in ionstraimí airgeadais (MiFIR)
                     3
                   gan aon athrú sa bhreis a chur ar na rialacha substainteacha is infheidhme maidir le soláthraithe seirbhísí tuairiscithe sonraí lena náirítear na coinníollacha le húdarú agus na ceanglais eagraíochtúla a chéadleagadh síos i MIFID II. Dá bharr sin, tá na forálacha ábhartha maidir leis na soláthraithe seirbhísí tuairiscithe sonraí le scriosadh.

                  Lena chois sin, baineann an togra seo le ról ÚEÁPC i bpróisis údaraithe do shamhlacha inmheánacha.

                  Foráiltear leis an Treoir Sócmhainneacht II (Treoir 2009/138/CE
                     4
                  ) gur féidir, i gcomhréir leis an gcur chuige rioscabhunaithe i leith an Riachtanais um Chaipiteal Sócmhainneachta, i gcúinsí sonracha, le gnóthais agus grúpaí árachais agus athárachais samhlacha inmheánacha a úsáid chun an riachtanas sin a ríomh in ionad an fhoirmle chaighdeánach a úsáid. Tá na samhlacha inmheánacha sin faoi réir údarú maoirseachta. D'ainneoin na hoibre luachmhaire a rinne ÚEÁPC ar chóineasú maoirseachta ar shamhlacha inmheánacha, tá neamhréireachtaí móra ann fós i leith riachtanais údarás inniúla maidir le samhlacha inmheánacha, agus tá deacrachtaí ann ó thaobh comhaontuithe comhpháirteacha a bhaint amach ar shamhlacha inmheánacha laistigh de choláistí maoirseoirí.

                  De dheasca na héagsúlachta san údarú samhlacha inmheánacha agus sa mhaoirseacht orthu, bíonn neamhréireachtaí ann agus míchothrom iomaíochta idir rannpháirtithe sa mhargadh. Dá bhrí sin, tá an togra ag cur cóineasú maoirseachta chun cinn trí ról ÚEÁPC a mhéadú maidir le samhlacha inmheánacha, le forálacha maidir le comhar agus comhroinnt faisnéise, chomh maith le cumhachtaí a thabhairt d'ÚEÁPC Tuairimí a ghlacadh sa réimse sin, agus páirt a ghlacadh ar a thionscnamh féin i réiteach díospóidí idir údaráis mhaoirseachta, lena nairítear eadráin cheangailteach a dhéanamh.

               •Comhsheasmhacht le forálacha beartais atá sa réimse beartais cheana

                  Tá an togra seo comhsheasmhach le codanna eile de dhlí an Aontais, lena náirítear na codanna lena dtugtar cumhachtaí díreacha d'Údarás Mhaoirseachta Eorpacha.

               •Comhsheasmhacht le beartais eile de chuid an Aontais

                  Ní dhéanann an togra seo difear do bheartais eile de chuid an Aontais.

               '2.BUNÚS DLÍ, COIMHDEACHT AGUS COMHRÉIREACHT

               •Bunús dlí

                  Tá an togra bunaithe ar Airteagal 53(1) agus Airteagal 62 den Chonradh ar Fheidhmiú an Aontais Eorpaigh.

               •Coimhdeacht (do inniúlacht neamheisiatach)

                  I gcomhréir le prionsabal na coimhdeachta (Airteagal 5.3 den Chonradh ar Fheidhmiú an Aontais Eorpaigh), níor cheart beart a dhéanamh ar leibhéal AE ach amháin mura féidir leis na Ballstáit na haidhmeanna atá beartaithe a bhaint amach go leormhaith as a stuaim féin agus gur fearr, i ngeall ar scála nó ar éifeachtaí na gníomhaíochta atá beartaithe, iad a bhaint amach ar leibhéal AE.

                  Tá an túdarú agus an mhaoirseacht cumhdaithe cheana ag MiFID II agus, dá bhrí sin, tugadh go dtí leibhéal an Aontais iad. Is é an taon athrú a dhéanfaidh an togra seo gur ar ÚEUM agus ní ar na húdaráis inniúla náisiúnta a bheidh an cúram soláthraithe seirbhísí tuairiscithe sonraí a údarú agus maoirseacht a dhéanamh orthu. Maidir leis sin, baineann an ghné thrasteorann go nádúrtha le margaí airgeadais, agus tá an ghné sin ag méadú. Tá méadú faoi dhlús shonraí na margaí airgeadais freisin. Ní mór éifeachtúlacht na próiseála sonraí agus gnéithe ábhartha de chreat MIFID II a fheabhsú chun na dúshláin sin a shárú. Trí údarú soláthraithe seirbhísí tuairiscithe sonraí agus an mhaoirseacht orthu a aistriú chuig ÚEUM, is féidir a áirithiú go mbeidh na coinníollacha le bealaí dtrádála sonraí agus tuairiscithe trádála aonfhoirmeach, agus, san am céanna, go bhféadfaidh údaráis inniúla náisiúnta acmhainní a bhí in úsáid ar chaíonna eile a chur ar fáil le haghaidh maoirseacht ar úsáideoirí deiridh na sonraí.

               Tá priosabal an údaraithe maoirseachta le fáil cheana sa Treoir Sócmhainneacht II. Tá na hathruithe sa togra seo dírithe ar ról ÚEÁPC a mhéadú chun gur mó an cóineasú maoirseachta sa réimse sin, go háirithe i gcás grúpa árachais atá i roinn Ballstát de chuid AE, agus, san am céanna, an chumhacht na hiarratais sin a údarú a fhágáil ag na maoirseoirí agus, de réir mar is infheidhme, coláiste na maoirseoirí.•

               Comhréireacht

                  Cuirtear prionsabal na comhréireachta san áireamh go hiomlán sa togra, sa mhéid go bhfuil sé leordhóthanach chun a chuspóirí a bhaint amach agus nach dtéann sé thar a bhfuil riachtanach chun é sin a dhéanamh. Tá sé comhoiriúnach le prionsabal na comhréireachta, agus an chothromaíocht cheart idir leas an phobail atá i gceist agus éifeachtúlacht costais an bhirt á cur san áireamh.

               •An rogha ionstraime

                  Leis an Treoir seo leasaítear Treoir ó Pharlaimint na hEorpa agus ón gComhairle a glacadh ar bhonn Airteagal 53(1) de CFAE agus Treoir ó Pharlaimint na hEorpa agus ón gComhairle a glacadh ar bhonn Airteagal 53 agus Airteagal 62 de CFAE. Dá bhrí sin, tá togra le haghaidh Treorach de dhíth chun an dá Threoir sin a leasú.

               '3.TORTHAÍ Ó MHEASTÓIREACHTAÍ EX POST, Ó CHOMHAIRLIÚCHÁIN LEIS NA PÁIRTITHE LEASMHARA AGUS Ó MHEASÚNUITHE TIONCHAIR

               •Measúnú tionchair

               Is leasuithe fíorbheaga iad na leasuithe ar na Treoracha sin atá beartaithe agus ós le déanaí a cuireadh chun feidhme agus a cuireadh i bhfeidhm iad, ní leor an tábhacht atá leis na hathruithe sin chun aon mheasúnú ar leith a dhéanamh orthu.

               •Oiriúnacht Rialála agus simpliú

                  An tionad ilfhreastail a cuireadh ar fáil le haghaidh údarú agus maoirseachta trí MiFID II agus MiFIR, cuideoidh sé an tualach rialála a laghdú, do na soláthraithe seirbhísí tuairiscithe sonraí chomh maith leis an cinn mhóra. Déanfar cumhachtaí agus inniúlachtaí údarás inniúil maidir le soláthraithe seirbhísí tuairiscithe sonraí a aistriú go hÚEUM. De bharr aon chreat amháin údaraithe agus maoirseachta a bheith ann beidh simpliú mór i gceist i gcás soláthraithe seirbhísí tuairiscithe sonraí atá ar dhá thaobh teorann agus laghdú ar an ualach riaracháin.

                  Maidir le Sócmhainneacht II, cuireann cóineasú maoirseachta le próisis agus ceanglais cur i bhfeidhm sruthlínithe ar fud an Aontais, rud a laghdaíonn an míchothrom iomaíochta, do ghrúpaí árachais go háirithe.

               •Cearta bunúsacha

                  Coimeádadh an ceart chun próise cuí agus an ceart cosaint a fháil go háirithe trí bhíthin creat nós imeachta soiléir agus rialú breithiúnais ar bhearta imscrúdúcháin nuair a éilíonn breitheamh náisiúnta sin, agus ar chinntí deiridh faoin Rialachán seo ón gCúirt Bhreithiúnais.

               4.IMPLEACHTAÍ BUISÉADACHA

                  Tá an méid sin cumhdaithe ag na leasuithe ar MiFIR agus na leasuithe ar Rialachán bunaithe ÚEÁPC.

               5.EILIMINTÍ EILE

               •Míniúchán mionsonraithe ar fhorálacha sonracha an togra

                  In Airteagal 1 den togra tá na leasuithe leagtha amach is gá chun na cumhachtaí agus na hinniúlachtaí atá ag na húdaráis inniúla faoi láthair a aistriú go hÚEUM agus is ar ÚEUM a bheidh an cúram gnólachtaí a bhfuil sé de rún acu seirbhísí tuairiscithe sonraí a chur ar fáil a údarú agus maoirseacht a dhéanamh orthu.

                  Ina gcuid de na leasuithe sin tá athrú agus scriosadh roinnt ranna i MiFID II, lena náirítear Teideal V a bhaineann leis na soláthraithe seirbhísí tuairiscithe sonraí, Roinn D d'Iarscríbhinn I agus cumhachtaí údarás inniúil smachtbhannaí a fhorchur ar sholáthraithe seirbhísí tuairiscithe sonraí.

                  Ina gcuid d'Airteagal 2 den togra seo tá na leasuithe ar an Treoir Sócmhainneacht II atá ann chun ról níos mó a thabhairt d'ÚEÁPC ó thaobh cur le cóineasú maoirseachta ar chur i bhfeidhm samhlacha inmheánacha agus is éard atá ann athruithe a bhaineann le comhroinnt faisnéise faoi chur i bhfeidhm na samhlacha sin, an deis a bheith ag ÚEÁPC Tuairimí a eisiúint ina thaobh sin agus páirt a ghlacadh i réiteach díospóidí idir údaráis mhaoirseachta ar iarratas uathu nó ar a thionscnamh féin nó, i gcúinsí áirithe, ar iarratas ó ghnóthais lena mbaineann.

               Lena chois sin, foráiltear leis na leasuithe gur cheart d'ÚEÁPC tuarascálacha bliantúla a ullmhú faoi sin. Dá bharr sin féadfar dlúthmhaoirseacht a dhéanamh ar chur i bhfeidhm na samhlacha inmheánacha, lena náirítear aon ábhair imní mhóra a thabhairt chun solais maidir le cóineasú maoirseachta sa réimse sin.

                  Sa bhreis air sin, i roinnt codanna de Shócmhainneacht II (Airteagal 231(3) agus Airteagal 237(3)), tá cur in oiriúint d'athruithe ar Rialachán bunaithe ÚEÁPC atá i dtogra an Choimisiúin le haghaidh Rialachán maidir le headráin cheangailteach. Ina theannta sin, tá na leasuithe is gá ar Airteagal 248(4) de Shócmhainneacht II i dtaca le headráin cheangailteach curtha i bhfeidhm san Airteagal sin trí thagairtí do nós imeachta réitithe díospóide a bhaint a bhí ann roimhe sin le Coiste na Maoirseoirí Árachais agus Pinsin Cheirde Eorpacha, ar cuireadh ÚEÁPC ina áit.

                  Tá forálacha aistriúcháin agus teacht i bhfeidhm leagtha amach in Airteagal 3 agus Airteagal 4.

               2017/0231 (COD)

               Togra le haghaidh

               TREOIR Ó PHARLAIMINT NA hEORPA AGUS ÓN gCOMHAIRLE

               lena leasaítear Treoir 2014/65/AE maidir le margaí in ionstraimí airgeadais agus Treoir 2009/138/CE maidir le dul i mbun ghnó an Árachais agus an Athárachais, agus leanúint den ghnó sin (Sócmhainneacht II)

               (Téacs atá ábhartha maidir le LEE)

               TÁ PARLAIMINT NA hEORPA AGUS COMHAIRLE AN AONTAIS EORPAIGH,

               Ag féachaint don Chonradh ar Fheidhmiú an Aontais Eorpaigh, agus go háirithe Airteagal 53(1) agus (62) de,

               Ag féachaint don togra ón gCoimisiún Eorpach,

               Tar éis dóibh an dréachtghníomh reachtach a chur chuig na parlaimintí náisiúnta,

               Ag féachaint don tuairim ón mBanc Ceannais Eorpach,
                  5

               Ag féachaint don tuairim ó Choiste Eacnamaíoch agus Sóisialta na hEorpa
                  6
               ,

               Ag gníomhú dóibh i gcomhréir leis an ngnáthnós imeachta reachtach,

               De bharr an méid seo a leanas:

               (1)Le Treoir 2014/65/AE, cruthaíodh creat rialála le haghaidh soláthraithe seirbhísí tuairiscithe sonraí agus leagadh síos nár mhór seirbhísí tuairiscithe sonraí iarthrádála a údarú mar shocruithe formheasta maidir le foilsiú (APAanna). Lena chois sin, ní mór do sholáthraithe teilitéipe comhdhlúite (CTPanna) sonraí trádála comhdhlúite a chur ar fáil a chumhdaíonn na hidirbhearta uile in ionstraimí cothromais agus neamhchothromais araon ar fud an Aontais, i gcomhréir le Treoir 2014/65/AE. Lena chois sin, le Treoir 2014/65/AE, rinneadh bealaí le hidirbhearta a thuairisciú leis na húdaráis inniúla a chur ar bhonn foirmiúil trína leagan síos nár mhór do thríú páirtithe a thuairiscíonn ar son gnólachtaí, nár mhór dóibh bheith údaraithe mar shásraí tuairiscithe formheasta (ARManna).

               (2)Tá cáilíocht na sonraí trádála agus na próiseála agus an tsoláthair sonraí, lena náirítear próiseáil trasteorann agus soláthar trasteorann sonraí, an-tábhachtach ar fad ó thaobh phríomhchuspóir Rialachán (AE) Uimh. 600/2014 ó Pharlaimint na hEorpa agus ón gComhairle, mar atá trédhearcacht margaí airgeadais a dhaingniú. Má bhíonn sonraí beachta ar fáil, bíonn achoimre ag úsáideoirí ar an ngníomhaíocht trádála ar fud mhargaí airgeadais an Aontais agus bíonn faisnéis bheacht chuimsitheach ag údaráis inniúla faoi na hidirbhearta ábhartha. Ó tá gné thrasteorann le próiseáil sonraí, tá tairbhe le baint as inniúlachtaí a bhaineann le sonraí, barainneacht scála san áireamh, a chomhthiomsú agus bíonn drochthionchar ag éagsúlachtaí féideartha i gcleachtais mhaoirseachta ar cháilíocht na sonraí trádála agus ar chúraimí na soláthraithe seirbhísí tuairiscithe sonraí agus, dá bhrí sin, is iomchuí údarú soláthraithe seirbhísí tuairiscithe sonraí agus an mhaoirseacht orthu a aistriú, agus, chomh maith leis sin, cumhachtaí de chuid na núdarás inniúil a aistriú go hÚEUM.

               (3)Chun go naistreofar na cumhachtaí sin go comhsheasmhach, is iomchuí na forálacha sin a bhaineann le ceanglais oibríochtúla le haghaidh soláthraithe seirbhísí tuairiscithe sonraí agus inniúlachtaí údarás inniúla maidir le soláthraithe seirbhísí tuairiscithe sonraí a leagtar amach i dTreoir 2014/65/AE, is iomchuí iad a scriosadh agus forálacha ábhartha a thabhairt isteach i Rialachán (AE) Uimh. 600/2014 ó Pharlaimint na hEorpa agus ón gComhairle
                  7
               .

               (4)Má aistrítear údarú soláthraithe seirbhísí tuairiscithe sonraí agus an mhaoirseacht orthu go hÚEUM beidh sin ag teacht le cúraimí an údaráis sin. Ar leibhéal níos sonraí, cuideoidh sé le hÚEUM cúraimí eile atá sé a dhéanamh faoi Rialachán (AE) Uimh. 600/2014 amhail maoirseacht ar mhargaí, cumhachtaí idirghabhála sealadaí ÚEUM, bainistiú suímh agus comhlíonadh comhsheasmhach na gceanglas trédhearcachta réamhthrádála agus iarthrádála a áirithiú má aistrítear cumhachtaí bailithe sonraí, údarúcháin agus maoirseachta ó údaráis inniúla go hÚEUM. Ba cheart Treoir 2014/65/CE a leasú dá réir.

               (5)Foráiltear le Treoir 2009/138/CE ó Pharlaimint na hEorpa agus ón gComhairle
                  8
                (Sócmhainneacht II) gur féidir, i gcomhréir leis an gcur chuige rioscabhunaithe i leith an Riachtanais um Chaipiteal Sócmhainneachta, i gcúinsí sonracha, le gnóthais agus grúpaí árachais agus athárachais samhlacha inmheánacha a úsáid chun an riachtanas sin a ríomh in ionad an fhoirmle chaighdeánach a úsáid.

               (6)Chun go mbeidh leibhéal coibhéiseach cosanta ag sealbhóirí polasaí agus tairbhithe polasaí, ba cheart na samhlacha inmheánacha sin a bheith faoi réir údarú maoirseachta ar bhonn próisis agus caighdeáin chomhchuibhithe.

               (7)Chun a áirithiú go mbeidh ard-chóineasú ann i réimse údarú na samhlacha inmheánacha agus na maoirseachta orthu, ba cheart an chumhacht a thabhairt d'ÚEÁPC Tuairimí a eisiúint faoi na samhlacha inmheánacha sin.

               (8)Chun cóineasú maoirseachta a chur chun cinn, ba cheart an chumhacht a thabhairt d'ÚEÁPC cuidiú a thabhairt dóibh, ar a thionscnamh féin nó ar iarratas ó údaráis inniúla, teacht ar chomhaontú. I gcúinsí sonracha, nuair nár éirigh leis na húdaráis inniúla teacht ar chomhaontú maidir le húdarú samhla inmheánaí grúpa, agus sula nglacfaidh maoirseoir an ghrúpa an cinneadh deiridh, ba cheart an deis a bheith ag gnóthas iarraidh ar ÚEÁPC eadráin a dhéanamh agus cuidiú leis na húdaráis inniúla teacht ar chomhaontú. Ba cheart do na húdaráis inniúla comhoibriú le hÚEÁPC agus an fhaisnéis ábhartha uile a thabhairt dó, chun a áirithiú gur féidir le hÚEÁPC páirt iomlán a ghlacadh sa phróiseas lena núdaraítear samhlacha inmheánacha grúpa.

               (9)Chun cur ar bun páinéal nua a chur san áireamh a cuireadh ar bun faoi Rialachán (AE) Uimh. 1094/2010, ba cheart na forálacha ábhartha i Sócmhainneacht II a thagraíonn do phainéil a leasú chun iad a chur in oiriúint don nós imeachta nua maidir le headráin cheangailteach faoin Rialachán sin.

               (10)Chun a chur san áireamh gur cuireadh ÚEÁPC in ionad Choiste na Maoirseoirí Árachais agus Pinsin Cheirde Eorpacha, ba cheart tagairtí do Choiste na Maoirseoirí Árachais agus Pinsin Cheirde Eorpacha i Sócmhainneacht II a scriosadh.

               (11)Ba cheart Treoir 2009/138/CE a leasú dá réir.

               TAR ÉIS AN TREOIR SEO A GHLACADH:

               Airteagal 1

               Leasuithe ar Threoir 2014/65/AE

               Leasaítear Treoir 2014/65/AE mar a leanas:

               (1) Leasaítear Airteagal 1 mar a leanas:

               (a)
                     cuirtear an méid seo a leanas in ionad mhír 1

               '1.
                     Beidh feidhm ag an Treoir seo maidir le gnólachtaí infheistíochta, oibreoirí margaidh agus gnólachtaí tríú tír a sholáthraíonn seirbhísí infheistíochta nó a dhéanann gníomhaíochtaí trí bhrainse a bhunú san Aontas.'

               (b) scriostar pointe (d) i mír 2;

               (2) in Airteagal 4, leasaítear mír 1 mar a leanas:

               (a) cuirtear an méid seo a leanas in ionad phointe (36) agus phointe (37):

               '(36)
                     ciallaíonn 'comhlacht bainistíochta' comhlacht nó comhlachtaí de chuid gnóthais infheistíochta a ceapadh i gcomhréir leis an dlí náisiúnta, a bhfuil sé de chumhacht acu straitéis, cuspóirí agus treo ghinearálta an eintitis a chur ar bun, agus a dhéanann maoirseacht agus monatóireacht ar chinnteoireacht bhainistíochta agus ina bhfuil daoine a stiúrann gnó an eintitis dáiríre.

               I gcás ina bhfuil tagairt sa Treoir seo don chomhlacht bainistíochta agus, de bhun an dlí náisiúnta, go bhfuil feidhmeanna bainistíochta agus maoirseachta an chomhlachta bainistíochta sannta do chomhlachtaí éagsúla nó comhaltaí éagsúla i gcomhlacht amháin, saineoidh an Ballstát na comhlachtaí nó na comhaltaí den chomhlacht bainistíochta ar a bhfuil na cúraimí sin i gcomhréir le dlí náisiúnta a thíre féin, mura bhfuil a mhalairt sonraithe sa Treoir seo.

               '(37)
                     ciallaíonn 'lucht bainistíochta sinsearach' daoine nádúrtha ag a bhfuil feidhmeanna feidhmiúcháin sa ghnólacht infheistíochta nó san oibreoir margaidh agus atá freagrach agus cuntasach don chomhlacht bainistíochta as bainistiú an eintitis ó lá go lá, lena náirítear as beartais a chur chun feidhme maidir le dáileadh na seirbhísí agus na dtáirgí a dhéanann an gnólacht agus a bhaill foirne ar chliaint;';

               scriostar (c) pointí (52), (53), (54) agus (55)(c);

               (3) Scriostar Teideal V;

               (4) Leasaítear Airteagal 70 mar a leanas:

               (a) i bpointe (a) de mhír 3, scriostar fophointí (xxxvii) go (xxxx);

               (b) i mír 4, cuirtear an méid seo a leanas in ionad phointe (a):

               '(a) Airteagal 5 nó Airteagal 6(2) nó Airteagail 34, 35, 39 nó 44 den Treoir seo; nó';

               (c) i mír 6, cuirtear an méid seo a leanas in ionad phointe (c):

               (c) i gcás gnólacht infheistíochta, oibreoir margaidh atá údaraithe MTF nó OTF nó margadh rialáilte a oibriú, aistarraingt nó fionraí ar údarú na hinstitiúide i gcomhréir le hAirteagal 8 agus Airteagal 43;';

               (5) in Airteagal 71, cuirtear an méid seo a leanas in ionad mhír 6:

               '6.   I gcás ina mbaineann smachtbhanna coire nó riaracháin le gnólacht infheistíochta, oibreoir margaidh, institiúid chreidmheasa maidir le seirbhísí agus gníomhaíochtaí infheistíochta nó seirbhísí coimhdeachta, nó brainse de ghnólacht tríú tír atá údaraithe i gcomhréir leis an Treoir seo, cuirfidh ÚEUM tagairt isteach sa smachtbhanna foilsithe sa chlár ábhartha.';

               (6) in Airteagal 77, cuirtear an méid seo a leanas in ionad na chéad abairte den chéad fhomhír de mhír 1:

                  ‘Forálfaidh na Ballstáit, ar a laghad, go mbeidh sé de dhualgas ar aon duine atá údaraithe de réir bhrí Threoir 2006/43/CE ó Pharlaimint na hEorpa agus ón gComhairle*, atá ag obair i ngnólacht infheistíochta nó i margadh rialála an cúram a bhfuil tuairisc air in Airteagal 34 de Threoir 2013/34/CE nó in Airteagal 73 de Threoir 2009/65/CE nó aon chúram eile a leagtar síos sa dlí, beidh sé de dhualgas air aon fhíoras nó cinneadh a thuairisciú do na húdaráis inniúla a bhaineann leis an ngnóthas sin agus ar tháinig an duine sin air agus é i mbun an chúraim sin agus ar féidir go ndéanfaidh sé:

               * Treoir 2006/43/CE ó Pharlaimint na hEorpa agus ón gComhairle an 17 Bealtaine 2006 maidir le hiniúchtaí reachtúla ar chuntais bhliantúla agus ar chuntais chomhdhlúite, lena leasaítear Treoir 78/660/CEE ón gComhairle agus Treoir 83/349/CEE ón gComhairle agus lena naisghairtear Treoir 84/253/CEE ón gComhairle (IO L 157, 9.6.2006, lch. 87).

               (7) Leasaítear Airteagal 89 mar a leanas:

               (a) cuirtear an méid seo a leanas in ionad mhír 2

               '2. Tarmligean na cumhachta dá dtagraítear in Airteagal 2(3), sa dara fomhír d'Airteagal 4(1)(2), in Airteagal 4(2), Airteagal 13(1), Airteagal 16(12), Airteagal 23(4), Airteagal 24(13), Airteagal 25(8), Airteagal 27(9), Airteagal 28(3), Airteagal 30(5), Airteagal 31(4), Airteagal 32(4), Airteagal 33(8), Airteagal 52(4), Airteagal 54(4), Airteagal 58(6), agus in Airteagal 79(8), tabharfar don Choimisiún é go ceann tréimhse neamhchinntithe ón 2 Iúil 2014;.

               (b) cuirtear an méid seo a leanas in ionad mhír 3

               '3. Féadfaidh Parlaimint na hEorpa nó an Chomhairle tarmligean na gcumhachtaí dá dtagraítear in Airteagal 2(3), sa dara fomhír d'Airteagal 4(1)(2) agus in Airteagal 4(2), Airteagal 13(1), Airteagal 16(12), Airteagal 23(4), Airteagal 24(13), Airteagal 25(8), Airteagal 27(9), Airteagal 28(3), Airteagal 30(5), Airteagal 31(4) , Airteagal 32(4), Airteagal 33(8), Airteagal 52(4), Airteagal 54(4), Airteagal 58(6), agus Airteagal 79(8), féadfaidh siad é a chúlghairm tráth ar bith. Déanfaidh cinneadh cúlghairm a dhéanamh deireadh a chur le tarmligean na gcumhachtaí atá sonraithe sa chinneadh sin. Tiocfaidh sé i bhfeidhm an lá tar éis a fhoilsithe in Iris Oifigiúil an Aontais Eorpaigh nó ar dháta níos déanaí a shonrófar sa chinneadh. Ní dhéanfaidh sé difear do bhailíocht aon ghníomhartha tarmligthe atá i bhfeidhm cheana.

               (c) cuirtear an méid seo a leanas in ionad mhír 5:

               '5. Ní thiocfaidh gníomh tarmligthe arna ghlacadh de bhun Airteagal 2(3), an dara fomhír d'Airteagal 4(1)(2), Airteagal 4(2), Airteagal 13(1), Airteagal 16(12), Airteagal 23(4), Airteagal 24(13), Airteagal 25(8), Airteagal 27(9), Airteagal 28(3), Airteagal 30(5), Airteagal 31(4), Airteagal 32(4), Airteagal 33(8), Airteagal 52(4), Airteagal 54(4) agus Airteagal 58(6) agus Airteagal 79(8), ní thiocfaidh sé i bhfeidhm ach amháin mura mbeidh aon agóid curtha in iúl ag Parlaimint na hEorpa nó ag an gComhairle faoi cheann thréimhse dhá mhí tar éis fógra faoin ngníomh sin a thabhairt do Pharlaimint na hEorpa agus don Chomhairle, nó más rud é, roimh dheireadh na tréimhse sin, gur chuir Parlaimint na hEorpa agus an Chomhairle araon in iúl don Choimisiún nach ndéanfadh siad aon agóid. Cuirfear síneadh trí mhí leis an tréimhse sin ar thionscnamh Pharlaimint na hEorpa nó na Comhairle.'.

               (8) in Airteagal 90, scriostar mír 2 agus mír 3;

               (9) i mír 1 d'Airteagal 93, cuirtear an méid seo a leanas in ionad an dara fomhír:

               'Cuirfidh na Ballstáit na bearta sin i bhfeidhm ón 3 Eanáir 2018.'

               (10) in Iarscríbhinn I, scriostar roinn D

               Airteagal 2

               Leasuithe ar Threoir 2009/138/EC

               Leasaítear Treoir 2009/138/CE mar a leanas:

               (1)Cuirtear na fomhíreanna seo a leanas le hAirteagal 112(4):

               'Nuair a mheasfaidh na húdaráis inniúla go bhfuil an tiarratas iomlán, cuirfidh siad ÚEÁPC ar an eolas faoin iarratas.

               Ar iarratas ó ÚEÁPC, tabharfaidh na húdaráis inniúla na doiciméid uile d'ÚEÁPC a chuir an gnóthas isteach ina iarratas.

               Féadfaidh ÚEÁPC Tuairim a eisiúint chuig na húdaráis inniúla lena mbaineann i gcomhréir le hAirteagal 21a(1)(a) agus Airteagal 29(1)(a) de Rialachán (AE) Uimh. 1094/2010 faoi cheann 4 mhí ó fuair an túdarás inniúil an tiarratas iomlán.

               Má eisítear an Tuairim sin, déanfaidh an túdarás inniúil an cinneadh dá dtagraítear sa chéad fhomhír i gcomhréir leis an Tuairim sin, nó cuirfidh sé cúiseanna i scríbhinn chuig ÚEÁPC agus chuig an iarratasóir mura ndearnadh an cinneadh i gcomhréir leis an Tuairim sin.';

               (2)Leasaítear Airteagal 231 mar a leanas:

               (a)leasaítear mír 1 mar a leanas:

               (i) cuirtear an méid seo a leanas in ionad na chéad fhomhíre:

               '1. I gcás iarratas ar chead Riachtanas um Chaipteal Sócmhainneachta an ghrúpa chomhdhlúite, chomh maith le Riachtanas um Chaipteal Sócmhainneachta gnóthas árachais agus athárachais sa ghrúpa, a ríomh ar bhonn samhail inmheánach arna cur isteach ag gnóthas árachais nó athárachais agus a ghnóthais ghaolmhara, nó i gcomhpháirt ag gnóthais ghaolmhara cuideachta sealbhaithe árachais, oibreoidh na húdaráis inniúla lena mbaineann i gcomhar le chéile agus le hÚEÁPC, chun a chinneadh cé acu a thabharfaidh nó nach dtabharfaidh siad cead agus chun na téarmaí agus na coinníollacha a bheidh leis an gcead sin, má thugtar é, a leagan síos.';

               (ii) cuirtear an méid seo a leanas in ionad an tríú fomhír:

               'Cuirfidh an maoirseoir grúpa in iúl do chomhaltaí eile choláiste na maoirseoirí go bhfuarthas an tiarratas agus cuirfidh sé an tiarratas iomlán, agus na doiciméid a chuir an gnóthas isteach, ar aghaidh chuig comhaltaí an choláiste, ÚEÁPC san áireamh.';

               (b)Cuirtear mír 2b nua isteach mar a leanas:

               '2b. I gcás ina measfaidh ÚEÁPC go bhfuil fadhbanna áirithe le hiarratas dá dtagraítear sa chéad fhomhír i leith comhsheasmhacht idir údaruithe iarratas ar shamhail inmheánach ar fud an Aontais, féadfaidh ÚEÁPC Tuairim a eisiúint chuig na húdaráis inniúla lena mbaineann i gcomhréir le hAirteagal 21a(1)(a) agus Airteagal 29(1)(a) de Rialachán (AE) Uimh. 1094/2010 faoi cheann 4 lá ó fuair an maoirseoir grúpa an tiarratas iomlán.

               Má eisítear an Tuairim sin, déanfaidh na húdaráis inniúla an cinneadh comhpháirteach dá dtagraítear sa dara mír i gcomhréir leis an Tuairim sin, nó cuirfidh sé cúiseanna i scríbhinn chuig ÚEÁPC agus chuig an iarratasóir mura ndearnadh an cinneadh comhpháirteach i gcomhréir leis an Tuairim sin.';

               (c)leasaítear mír 3 mar a leanas:

               (i) cuirtear an méid seo a leanas in ionad na chéad fhomhíre:

               'Má chuir aon cheann de na húdaráis inniúla lena mbaineann an fhadhb faoi bhráid ÚEÁPC i gcomhréir le hAirteagal 19 de Rialachán (AE) Uimh. 1094/2010 faoi cheann na tréimhse sé mhí dá dtagraítear i mír 2, nó má bhíonn ÚEÁPC ag cuidiú leis na húdaráis inniúla ar a thionscnamh féin i gcomhréir le hAirteagal 19(1)(b) den Rialachán sin, cuirfidh an maoirseoir grúpa a chinneadh siar go dtí go nglacfaidh ÚEÁPC cinneadh i gcomhréir le hAirteagal 19(3) den Rialachán sin, agus déanfaidh sé an cinneadh i gcomhréir leis an gcinneadh a ghlac ÚEÁPC. Aithneofar go bhfuil cinneadh an mhaoirseora grúpa cinntitheach agus cuirfidh na húdaráis inniúla lena mbaineann i bhfeidhm é.

               (ii) cuirtear an méid seo a leanas in ionad na chéad abairte den tríú fomhír:

               'Murar ghlac ÚEÁPC cinneadh dá dtagraítear sa dara fomhír i gcomhréir le hAirteagal 19(3) de Rialachán (AE) Uimh, 1094/2010, déanfaidh an maoirseoir grúpa cinneadh deiridh.';

               (d)I mír 6, cuirtear an méid seo a leanas in ionad an dara fomhír:

               'Cuirfidh an maoirseoir grúpa san áireamh go hiomchuí aon bharúlacha agus ábhair imní atá ag na húdaráis inniúla eile lena mbaineann agus ag ÚEÁPC arna gcur in iúl le linn na tréimhse sé mhí sin.';

               (e)Cuirtear an méid seo a leanas in ionad an tríú fomhír de mhír 6:

               'Tabharfaidh an maoirseoir grúpa don iarratasóir, do na húdaráis inniúla eile lena mbaineann agus d'ÚEÁPC doiciméad ina mbeidh a chinneadh lánréasúnaithe leagtha amach.';

               (f)Cuirtear mír 6a nua isteach:

               '6a. I gceann na tréimhse sé mhí dá dtagraítear i mír 2 agus sula ndéanfaidh an maoirseoir grúpa cinneadh dá dtagraítear i mír 6, féadfaidh an gnóthas a chuir isteach an tiarratas i gcomhréir le mír 1 iarraidh ar ÚEÁPC cuidiú leis na húdaráis mhaoirseachta teacht ar chomhaontú, i gcomhréir le hAirteagal 19 de Rialachán (AE) Uimh. 1094/2010.

               Cuirfidh an maoirseoir grúpa a chinneadh siar go dtí go nglacfadh ÚEÁPC cinneadh i gcomhréir le hAirteagal 19(3) de Rialachán (AE) Uimh. 1094/2010 agus déanfaidh sé a chinneadh i gcomhréir leis an gcinneadh a ghlac ÚEÁPC. Aithneofar go bhfuil cinneadh an mhaoirseora grúpa cinntitheach agus cuirfidh na húdaráis inniúla lena mbaineann i bhfeidhm é.

               Glacfaidh ÚEÁPC a chinneadh faoi cheann 1 mhí ó dheireadh na tréimhse idir-réitigh dá dtagraítear in Airteagal 19(2) de Rialachán (AE) Uimh. 1094/2010.

               Murar ghlac ÚEÁPC cinneadh dá dtagraítear sa tríú fomhír i gcomhréir le hAirteagal 19(3) de Rialachán (AE) 1094/2010 den Rialachán sin, déanfaidh an maoirseoir grúpa cinneadh deiridh. Aithneofar go bhfuil cinneadh an mhaoirseora grúpa cinntitheach agus cuirfidh na húdaráis inniúla lena mbaineann i bhfeidhm é.

               (3)Cuirtear isteach an tAirteagal 231a agus an tAirteagal 231b nua isteach mar a leanas:

               'Airteagal 231a
               Údarú maoirseachta maidir le samhlacha inmheánacha

               '1. Féadfaidh ÚEÁPC, ar a thionscnamh féin nó ar iarratas ó údaráis mhaoirseachta nó gnóthais árachais nó athárachais, Tuairim a eisiúint chuig na húdaráis mhaoirseachta i gcomhréir le hAirteagal 21a(1)(a) agus Airteagal 29(1)(a) de Rialachán (AE) Uimh. 1094/2010, maidir le samhlacha inmheánacha agus údaruithe iarratas ar shamhlacha inmheánacha mar a leagtar amach in Airteagail 112 go 127, Airteagal 230, Airteagal 231 agus Airteagal 233, chun cóineasú maoirseachta a chothú.

               Má eisíonn ÚEÁPC Tuairim mar a leagtar amach sa chéad fhomhír, déanfaidh na húdaráis inniúla lena mbaineann an cinneadh nó an cinneadh comhpháirteach, de réir mar is infheidhme i gcomhréir leis an Tuairim sin, nó cuirfidh siad cúiseanna i scríbhinn chuig ÚEÁPC agus chuig an iarratasóir mura ndearnadh an cinneadh nó an cinneadh comhpháirteach i gcomhréir leis an Tuairim sin.

               2. Má dhéanann na húdaráis inniúla cigireachtaí comhpháirteacha ar an suíomh ina bhfuil baill foirne d'ÚEÁPC páirteach i gcomhréir le hAirteagal 21 de Rialachán (AE) Uimh. 1094/2010, ar ghnóthais nó ar ghrúpaí atá ag cur i bhfeidhm samhail inmheánach iomlán nó pháirteach de bhun Airteagail 112 go 127 230, 231 nó 233, scríobhfaidh baill foirne ÚEÁPC tuarascáil shonrach ar an tsamhail inmheánach. Cuirfear an tuarascáil sin faoi bhráid Bhord Feidhmiúcháin ÚEÁPC.

               Airteagal 231b
               Athbhreithniú

               1. Tuairisceoidh ÚEÁPC gach bliain do Pharlaimint na hEorpa, don chomhairle agus don Choimisiúin maidir le ceisteanna ginearálta lenar phléigh údaráis mhaoirseachta agus iad i mbun samhlacha inmheánacha nó athruithe orthu a údarú de bhun Airteagail 112 go 127, 230, 231 agus 233.

               Tabharfaidh na húdaráis inniúla an fhaisnéis d'ÚEÁPC a mheasann ÚEÁPC atá ábhartha ó thaobh na tuarascála sin de.

               2. Cuirfidh ÚEÁPC Tuairim maidir leis na húdaráis inniúla Airteagail 112 go 127, 230, 231 agus 233 a chur i bhfeidhm, lena náirítear gníomhartha tarmligthe agus cur chun feidhme caighdeán teicniúla a glacadh chuige sin, cuirfidh sé an Tuairim sin faoi bhráid an Choimisiúin faoin 1 Eanáir 2020 tar éis dó comhairliúchán poiblí a reáchtáil. Beidh measúnú sa Tuairim sin chomh maith ar aon éagsúlachtaí idir na samhlacha inmheánacha laistigh den Aontas.

               3. Ar bhonn na Tuairime a fuair sé ó ÚEÁPC i gcomhréir le mír 2, cuirfidh an Coimisiún tuarascáil faoi bhráid Pharlaimint na hEorpa agus na Comhairle maidir leis na húdaráis inniúla Airteagail 112 go 127, 230, 231 agus 233 a chur i bhfeidhm, lena náirítear gníomhartha tarmligthe agus cur chun feidhme caighdeán teicniúla a glacadh chuige sin, faoin 1 Eanáir 2021.';

               (4)I mír 3 d'Airteagal 237, cuirtear an méid seo a leanas in ionad na chéad abairte den tríú fomhír:

               'Murar ghlac ÚEÁPC cinneadh dá dtagraítear sa dara fomhír faoi Airteagal 19(3) de Rialachán (AE) Uimh, 1094/2010, déanfaidh an maoirseoir grúpa cinneadh deiridh.'; agus

               (5)in Airteagal 248, scriostar an chéad fhomhír de mhír 4.

               Airteagal 3

               Trasuí

               1.Na dlíthe, na rialacháin agus na forálacha riaracháin is gá chun an Treoir seo a chomhlíonadh, déanfaidh na Ballstáit iad a ghlacadh agus a fhoilsiú faoin [12/18 mí ón dáta a thiocfaidh sí i bhfeidhm]. Déanfaidh na Ballstáit téacs phríomhfhorálacha an dlí náisiúnta a ghlacfaidh siad sa réimse atá cumhdaithe ag an Treoir seo a chur in iúl don Choimisiún.

               2.Cuirfidh na Ballstáit na bearta i bhfeidhm a bhaineann le hAirteagal 1 ón [36 mhí ón teacht i bhfeidhm] agus na bearta a bhaineann le hAirteagal 2 ón [dáta a cuireadh an leasú ar Rialachán ÚEÁPC i bhfeidhm].

               Airteagal 4

               Teacht i bhfeidhm

               Tiocfaidh an Treoir seo i bhfeidhm an fichiú lá tar éis lá a foilsithe in Iris Oifigiúil an Aontais Eorpaigh.

               Airteagal 5

               Seolaithe

               Dírítear an Treoir seo chuig na Ballstáit.

               Arna dhéanamh sa Bhruiséil,

                  Thar ceann Pharlaimint na hEorpa
                        Thar ceann na Comhairle

                  An tUachtarán
                        An tUachtarán

                     (1)
                  Treoir 2014/65/AE an 15 Bealtaine 2014 maidir le margaí in ionstraimí airgeadais agus lena leasaítear Treoir 2002/92/CE agus Treoir 2011/61/AE (IO L 173, 12.6.2014, lch. 349).

                     (2)
                  Treoir 2004/39/CE ó Pharlaimint na hEorpa agus ón gComhairle an 21 Aibreán 2004 maidir le margaí in ionstraimí airgeadais lena leasaítear Treoir 85/611/CEE ón gComhairle agus Treoir 93/6/CEE ón gComhairle agus Treoir 2000/12/CE ó Pharlaimint na hEorpa agus ón gComhairle agus lena naisghairtear Treoir 93/22/CEE ón gComhairle (IO L 145, 30.4.2004, lch. 1).

                     (3)
                  Rialachán (AE) Uimh. 600/2014 ó Pharlaimint na hEorpa agus ón gComhairle an 15 Bealtaine 2014 maidir le margaí in ionstraimí airgeadais agus lena leasaítear Rialachán (AE) Uimh. 648/2012 (IO L 173, 12.6.2014, lch. 84).

                     (4)
                  Treoir 2009/138/CE ó Pharlaimint na hEorpa agus ón gComhairle an 25 Samhain 2009 maidir le dul i mbun ghnó an árachais agus an athárachais, agus leanúint den ghnó sin (IO L 335, 17.12.2009, lch. 1).

                     (5)
                  IO C , , lch. .

                     (6)
                  IO C , , lch. .

                     (7)
                  Rialachán (AE) Uimh. 600/2014 ó Pharlaimint na hEorpa agus ón gComhairle an 15 Bealtaine 2014 maidir le margaí in ionstraimí airgeadais agus lena leasaítear Rialachán (AE) Uimh. 648/2012 (IO L 173, 12.6.2014, lch. 84).

                     (8)
                  Treoir 2009/138/CE ó Pharlaimint na hEorpa agus ón gComhairle an 25 Samhain 2009 maidir le dul i mbun ghnó an árachais agus an athárachais, agus leanúint den ghnó sin (IO L 335, 17.12.2009, lch. 1).


               AN COIMISIÚN EORPACH
            An Bhruiséil,31.5.2017
            COM(2017) 282 final
            2017/0113(COD)
            Togra le haghaidh
            TREOIR Ó PHARLAIMINT NA hEORPA AGUS ÓN gCOMHAIRLE
            lena leasaítear Treoir 2006/1/CE maidir le húsáid feithiclí  arna bhfruiliú gan tiománaithe chun earraí a iompar de bhóthar
            (Téacs atá ábhartha maidir le LEE)
            {SWD(2017) 196 final}{SWD(2017) 197 final}{SWD(2017) 198 final}{SWD(2017) 199 final}

               MEABHRÁN MÍNIÚCHÁIN

               1.COMHTHÉACS AN TOGRA

               •Forais agus cuspóirí an togra

                  I dTreoir 2006/1/CE maidir le húsáid feithiclí arna bhfruiliú gan tiománaithe chun earraí a iompar de bhóthar
                     1
                   déantar foráil maidir le híosleibhéal oscailte margaidh i dtaca le feithiclí fruilithe le haghaidh earraí a úsáid sa mhargadh aonair. Ar an dóigh sin, is éard is aidhm di (i) acmhainní a leithdháileadh ar an mbealach is fearr trí shrian a chur le húsáid dhiomailteach tosca táirgeachta (e.g. caipiteal atá sáite i bhfeithiclí tearcúsáidte) agus (ii) cur le solúbthacht agus táirgiúlacht na ngnóthas lena mbaineann. Baineann na cuspóirí uile le húsáid feithiclí fruilithe.

                  San am céanna, áfach, leis an Treoir seo ceadaítear do na Ballstáit srian a chur le húsáid feithiclí fruilithe le haghaidh earraí ar mó ná sé thona a nollmheáchan feithicle faoi chomhair oibríochtaí ar a gcuntas féin. Ceadaítear leis freisin srian a chur le húsáid feithicle arna fruiliú i mBallstát eile seachas Ballstát bunaíochta an ghnóthais a bhfuil an fheithicil fruilithe aige.

                  Baineann na srianta sin ó éifeachtacht na Treorach. Anuas air sin, leagann siad ualach rialacháin gan ghá ar ghnóthais mar aon le meascán mearaí de rialacha a chruthú ar údar mearbhaill ag oibreoirí iad. Bunchuspóir de chuid Chlár an Aontais um Oiriúnacht Rialála (REFIT), a bhfuil an togra seo mar chuid de, is ea an tualach riaracháin ar ghnóthais a laghdú agus na rialacha a shoiléiriú.

                  Moltar, dá bhrí sin, deireadh a chur leis an bhféidearthacht úsáid feithiclí fruilithe a shrianadh faoi chomhair oibríochtaí ar a gcuntas féin. Ar a bharr sin, ceadófar ar feadh ceithre mhí ar a laghad úsáid feithicle arna fruiliú i mBallstát eile ionas go mbeidh ar chumas gnóthas freastal ar phointí buaicéilimh sealadacha nó séasúracha agus/nó feithiclí lochtacha nó damáistithe a athsholáthar.  Dealraíonn sé gur den riachtanas é ligean do na Ballstáit teorainn ceithre mhí a chur le húsáid feithicle arna fruiliú i mBallstát eile seachas Ballstát bunaíochta an ghnóthais a bhfuil an fheithicil fruilithe aige chun gur féidir saobhadh féideartha a sheachaint i bhfianaise na mórdhifríochtaí ó Bhallstát go chéile idir na leibhéil chánach a ghearrtar ar fheithiclí bóthair.

                  Tríd is tríd, áirithítear leis an togra seo go mbeidh rochtain chomhionann ag oibreoirí iompair ar fud an Aontais ar mhargadh na bhfeithiclí fruilithe. Áirithítear leis freisin go mbeidh creat aonfhoirmeach rialála i bhfeidhm fud fad an Aontais agus cuirtear ar a gcumas d'oibreoirí iompair a ngníomhaíochtaí iompair a dhéanamh ar an mbealach is éifeachtúla is féidir. Toisc gur gnách feithiclí fruilithe a bheith níos nuaí agus níos sábháilte agus gur gnách níos lú truaillithe á dhéanamh acu, maolaíonn an togra seo na seachtrachtaí diúltacha a bhaineann le hiompar de bhóthar.

                  Togra de thograí éagsúla é seo i réimse an iompair de bhóthar a bhfuil sé ar intinn ag an gCoimisiún a ghlacadh in 2017 ionas go mbeidh an creat reachtach lena rialaítear earnáil an iompair de bhóthar san Aontas oiriúnach don saol atá amach romhainn.

               •Comhsheasmhacht le forálacha beartais atá sa réimse beartais cheana

                  Déantar tagairt d'fheithiclí fruilithe le haghaidh earraí i Rialachán (CE) Uimh. 1071/2009
                     2
                   agus i Rialachán (CE) Uimh. 1072/2009
                     3
                   araon i dtaca le coinníollacha maidir le bunaíocht chobhsaí oibreora iompair (ar ceann amháin de shraith riachtanas é le haghaidh rochtain ar ghairm an oibreora iompair de bhóthar) agus i dtaca leis na rialacha maidir leis an gceadúnas Comhphobail, ar gá cóip dheimhnithe de sin a chur ar fáil do shealbhóir ceadúnais gach feithicle fruilithe. Ar an gcuma sin, tá tábhacht le hoibriú feithiclí fruilithe maidir le rochtain a fháil ar an margadh idirnáisiúnta tarlaithe de bhóthar. An dá Rialachán sin agus an Treoir, is iad an creat dlí iad a mbíonn an earnáil tarlaithe de bhóthar ag oibriú faoina chuimsiú san Aontas Eorpach. Tá dlúthbhaint ag forfheidhmiú fhorálacha na dtrí ghníomh reachtacha seo le chéile.  Go háirithe, i gcás fhorfheidhmiú na teorann ama (roghnaí) atá beartaithe, is é sin teorainn ceithre mhí a chur le húsáid feithicle arna fruiliú i mBallstát eile seachas Ballstát bunaíochta an ghnóthais a bhfuil an fheithicil fruilithe aige, is ábhartha an togra leasaitheach a rinneadh i leith Rialachán (CE) Uimh. 1071/2009. De réir an togra sin, bheadh d'oibleagáid ar na Ballstáit uimhirphláta gach feithicle atá ar fáil d'oibreoir iompair a shonrú ina chlár leictreonach náisiúnta féin. Ba mhór an cuidiú an riail sin i dtaca le faireachán a dhéanamh ar chomhlíonadh aon teorann ama dá dtagraítear thuas.

               •Comhsheasmhacht le beartais eile de chuid an Aontais

                  Tá an togra comhsheasmhach go hiomlán le tosaíocht an Aontais margadh inmheánach níos doimhne agus níos cothroime a chur ar bun.  Neartófar an margadh inmheánach do sholáthar seirbhísí iompair a úsáideann feithiclí fruilithe le haghaidh earraí agus do sholáthar seirbhísí fruilithe agus léasaithe feithiclí. Ina theannta sin, tá sé ag teacht le cuspóirí an chomhbheartais iompair mar a thuairiscítear iad sa Pháipéar Bán (2011) Roadmap to a Single European Transport Area - Towards a competitive and resource efficient transport system [Treochlár um Limistéar Iompair Eorpach Aonair – I dtreo córas iompair atá iomaíoch agus tíosach ar acmhainní]
                     4
                  . Ina cheann sin, leis an togra seo laghdaítear an tualach riaracháin ar oibreoirí agus soiléirítear an creat dlí – ar dhá chuspóir iad sin de chuid chlár REFIT an Aontais.

               2.BUNÚS DLÍ, COIMHDEACHT AGUS COMHRÉIREACHT

               •Bunús dlí

                  Is é Airteagal 91(1) den Chonradh ar Fheidhmiú an Aontais Eorpaigh is bunús dlí don Treoir seo.

               •Coimhdeacht (maidir le hinniúlacht neamheisiach)

               De bhun Airteagal 4(2)(g) CFAE, is ag an Aontas Eorpach agus na Ballstáit araon atá an inniúlacht chun rialáil a dhéanamh i réimse an iompair.

               Tá ag treisiú i leaba a chéile ar ghné idirnáisiúnta an iompair de bhóthar. Tá méadú tagtha ar an sciar de ghníomhaíochtaí idirnáisiúnta iompair lastais de bhóthar i 28 dtír an Aontais ó 28 % in 2000 go beagnach 36 % in 2014 arna thomhas de réir gníomhaíochtaí foriomlána iompair lastais de bhóthar san Aontas
                  5
               . Is é an tAontas amháin atá in ann creat aonfhoirmeach dlí a chur ar fáil le haghaidh an mhargaidh inmheánaigh do sholáthar seirbhísí iompair de bhóthar, ar margadh é atá ag éirí níos comhtháite. Murach idirghabháil sin an Aontais, ní bheadh ar chumas na mBallstát an cothrom iomaíochta atá de dhíth ar an margadh aonair a chur ar fáil. Is trí bhearta ar leibhéal an Aontais amháin is féidir deireadh a chur leis an meascán mearaí de rialacha náisiúnta atá ann faoi láthair. Ach creat aonfhoirmeach dlí a bheith ann, laghdófaí na costais chomhlíonta agus forfheidhmiúcháin ar fud an Aontais.  Ó cheadaítear faoi láthair do na Ballstáit leis an Treoir srian a chur le húsáid feithiclí fruilithe ar choinníollacha áirithe, is gá an Treoir sin a leasú má táthar chun laghdú a dhéanamh ar chumas na mBallstát úsáid feithiclí fruilithe a shrianadh, rud is féidir a dhéanamh ar leibhéal an Aontais agus ar an leibhéal sin amháin.

               •Comhréireacht

                  Mar a luaitear i Roinn 7.4 den mheasúnú tionchair, ní théann an togra thar a bhfuil riachtanach chun dul i ngleic leis na fadhbanna a sainaithníodh. Leasuithe spriocdhírithe amháin ar an Treoir atá sa togra arb é is aidhm dóibh feabhas a chur ar an gcreat reachtach a mbíonn an earnáil tarlaithe de bhóthar agus an earnáil fruilithe agus léasaithe feithiclí ag oibriú faoina chuimsiú san Aontas Eorpach.

               •An rogha ionstraime

                  Ós Treoir atá sa ghníomh atá le leasú, ba cheart i bprionsabal an gníomh leasaitheach a bheith i bhfoirm Treorach freisin.

               3.TORTHAÍ Ó MHEASTÓIREACHTAÍ EX POST, Ó CHOMHAIRLIÚCHÁIN LEIS NA PÁIRTITHE LEASMHARA AGUS Ó MHEASÚNUITHE TIONCHAIR

               •Meastóireachtaí ex post/seiceálacha oiriúnachta ar an reachtaíocht atá ann cheana

                  Glacadh an doiciméad inmheánach oibre a bhaineann leis an meastóireacht ex-post ar Threoir 2006/1/CE in éineacht leis an togra seo
                     6
                  . Rinneadh staidéar seachtrach in 2015-2016. Foilsíodh tuarascáil deiridh an staidéir sin ar shuíomh gréasáin an Choimisiúin
                     7
                  .

               Áitítear i bpríomhthorthaí na meastóireachta ex-post gur mhó an éifeacht a bheadh le Treoir 2006/1/CE chun na cuspóirí atá léi a bhaint amach mura gceadófaí do na Ballstáit úsáid feithiclí fruilithe le haghaidh earraí a shrianadh i gcodanna áirithe den mhargadh agus ar choinníollacha áirithe.   Nuair a chuirtear srian le fruiliú feithiclí earraí ar bhonn trasteorann cuirtear cosc ar oibreoirí úsáid a bhflíteanna a bharrfheabhsú, rud a dhéanfaidís trína gcuid feithiclí a chur ar fáil san áit is mó a bhfuil gá leo. Ar a bharr sin, is lú éifeachtúlacht na Treorach 2006/1/CE de dheasca srianta a chur le húsáid feithiclí fruilithe le haghaidh earraí ar an ábhar go gcuireann siad leis na costais chomhlíonta a théann ar oibreoirí iompair agus comhlachtaí fruilithe/léasaithe feithiclí araon agus go gcuireann siad leis na costais cur chun feidhme agus forfheidhmiúcháin a théann ar údaráis phoiblí. Léiríodh cheana gur costais bheaga fhánacha a bhíonn i gceist nuair nach ann do na srianta sin.

               Ní hé leas an gheilleagair Eorpaigh é ach oiread, a fhad a bhaineann le solúbthacht agus éifeachtúlacht na noibríochtaí tarlaithe de bhóthar a mhéadú, cead a thabhairt do na Ballstáit srian a chur le húsáid feithiclí earraí fruilithe ná níl sin ag teacht go hiomlán leis na tosaíochtaí beartais atá ann faoi láthair, mar atá an margadh aonair a dhoimhniú agus úsáid feithiclí atá níos sábháilte, níos glaine agus níos éifeachtúla ó thaobh breosla de a chur chun cinn.

               •Comhairliúcháin leis na páirtithe leasmhara

                  Is mó ná deis amháin a bhí ag na páirtithe leasmhara a dtuairimí a chur in iúl le linn na meastóireachta ex-post agus an phróisis measúnaithe tionchair araon. Le cois agallaimh spriocdhírithe leis na páirtithe leasmhara (rinneadh 27 nagallamh i bhfómhar 2015 le haghaidh na meastóireachta ex-post agus 33 cinn díobh sa dara leath de 2017 le haghaidh an mheasúnaithe tionchair), bhí comhairliúchán poiblí ar líne ar siúl ar feadh 12 sheachtain (a bhain leis an meastóireacht ex-post agus an measúnú tionchair araon) idir an 11 Lúnasa agus an 4 Samhain 2016 (ar ar tugadh 27 bhfreagra) agus comhairliúchán 7 seachtaine le FBManna a bhí ar siúl idir an 22 Meán Fómhair agus an 11 Samhain 2016 faoi choimirce phainéal na FBManna den Líonra Fiontar Eorpach. Bhí dhá cheistneoir ar leith le comhlánú ag na FBManna a ghlac páirt sa chomhairliúchán, ar bhain ceann díobh le húsáid feithiclí fruilithe le haghaidh earraí (tugadh 156 fhreagra air sin) agus an ceann eile le húsáid busanna agus cóistí fruilithe (tugadh 94 fhreagra air sin).

                  Fuarthas roinnt sonraí agus tuairimí luachmhara ábhartha ó chleachtóirí de dhroim an chomhairliúcháin. Fuarthas amach lena linn, mar shampla, nár dheacracht é dáiríre an chaoi nach raibh rialacha i bhfeidhm ag an Aontas maidir le húsáid busanna agus cóistí fruilithe agus fuarthas amach freisin nach raibh aon chuid ar leith den mhargadh ag plé le busanna agus cóistí fruilithe. I bhfianaise an eolais sin, cuireadh ceann amháin de na roghanna beartais a bhí beartaithe ar dtús as an áireamh mar ba é ab aidhm di raon feidhm na Treorach a leathnú chun úsáid busanna agus cóistí fruilithe a áireamh inti.

                  Fuarthas eolas freisin de thoradh an chomhairliúcháin faoi na húdair a bhíonn ag na Ballstáit maidir le srianta a chur le húsáid feithiclí fruilithe. Is eagal le húdaráis phoiblí agus ionadaithe ceardchumainn áirithe gur mhó an brú iomaíochta a bheadh orthu dá mbainfí na srianta maidir le húsáid feithiclí fruilithe faoi chomhair oibríochtaí ar a gcuntas féin agus gur dheacra a bheadh sé an reachtaíocht maidir le hiompar de bhóthar a fhorfheidhmiú dá gceadófaí úsáid feithiclí arna bhfruiliú i mBallstát eile. Cé gur cuireadh san áireamh na húdair a tugadh le húsáid feithiclí fruilithe i mBallstát eile a shrianadh, níor údair áititheacha iad na cinn a luadh le húsáid feithiclí fruilithe faoi chomhair oibríochtaí ar a gcuntas féin a shrianadh.

               •Bailiú agus úsáid saineolais

                  Bhí de chúnamh ag an gCoimisiún conraitheoir seachtrach a rinne staidéar ar mheastóireacht ex-post na Treorach agus staidéar tacaíochta ar an measúnú tionchair.

               •Measúnú tionchair

                  Tá measúnú tionchair ag gabháil leis an tionscnamh ar chuir an Bord um Ghrinnscrúdú Rialála tuairim dhearfach in iúl ina thaobh fara agúis áirithe. Tugadh aghaidh ar na hagúis sin trí eolas mionsonraithe faoi chomhthéacs an bheartais a chur ar fáil, trí mhíniú a thabhairt ar mhéid na bhfadhbanna a sainaithníodh agus cén fáth ar cheart aghaidh a thabhairt orthu anois, tríd an gcéad rogha beartais, mar atá raon feidhme na Treorach a leathnú chun úsáid busanna agus cóistí fruilithe a áireamh inti, a chur as an áireamh (ar an ábhar nárbh fhéidir áitiú le dealramh a dhéanamh ar a shon), trí chuntas a thabhairt ar na rioscaí a bheadh ann mura mbainfí amach toradh na rogha tosaíochta lena bhfuiltear ag súil (go háirithe i bhfianaise dreasachtaí féideartha don phleanáil chánach agus don íoslaghdú cánach agus i bhfianaise deacrachtaí a d'fhéadfadh a bheith ag na Ballstáit agus reachtaíocht maidir le hiompar de bhóthar á forfheidhmiú acu) trí iarracht a dhéanamh ar an laghdú a thiocfaidh ar chostais riaracháin a thomhas agus trí bhreis faisnéise a chur ar fáil faoin gcomhairliúchán leis na páirtithe leasmhara.

                  Scrúdaíodh na roghanna beartais seo a leanas:

                  Rogha 0: Treoirlínte agus moltaí a eisiúint.

                  Rogha 1: Leasuithe reachtacha spriocdhírithe.

                  Rogha 1a: Úsáid feithiclí fruilithe le haghaidh earraí faoi chomhair oibríochtaí ar a gcuntas féin a cheadú ar fud an Aontais.

                  Rogha 1b: Úsáid feithiclí earraí a d'fhruiligh oibreoir i mBallstát eile seachas a Bhallstát bunaíochta a cheadú ar feadh tréimhse áirithe (idir trí agus ceithre mhí) d'fhonn freastal ar phointí buaicéilimh sealadacha nó séasúracha.

                  Rogha 1c: Teaglaim de Rogha 1a agus Rogha 1b.

                  Rogha 2: Beidh na rialacha maidir le húsáid feithiclí fruilithe ar aon dul leis na rialacha maidir le húsáid feithiclí ar le gnóthais iad (nó ar a laghad ní bheidh na rialacha níos sriantaí ná sin).

                  Is í Rogha 1c an rogha thosaíochta ós í an rogha is éifeachtaí chun aghaidh a thabhairt ar na fadhbanna uile a sainaithníodh gan dul thar a bhfuil riachtanach chuige sin. Is fearr í ná Rogha 2 ar an ábhar nach gcuideodh an dara rogha sin deireadh a chur leis an meascán mearaí de rialacha san Aontas a bhaineann le húsáid feithiclí fruilithe. Ina leaba sin, leanfadh rialacha na mBallstát éagsúil de bheith i bhfeidhm chomh fada agus nach mbeadh feithiclí fruilithe níos measa as dá ndroim ná na feithiclí ar leis na hoibreoirí iad (e.g. ceanglais maidir le hathchlárú feithicle arna ceannach/arna fruiliú i mBallstát eile).

                  Faoin rogha thosaíochta, d'fhéadfaí laghdú EUR 158 milliún san iomlán a dhéanamh ar chostais oibriúcháin tharlóirí an Aontais faoi 2030. Ba cheart go dtiocfadh laghdú 2 % ar chostais oibriúcháin oibreora a roghnóidh feasta feithiclí fruilithe in áit feithiclí ar úinéireacht. Ina theannta sin, ghnóthódh an earnáil fruilithe agus léasaithe feithiclí EUR 81 mhilliún, rud a d'fhágfadh EUR 240 milliún de leas eacnamaíoch iomlán bliantúil ann faoi 2030. Thiocfadh de sin freisin 5 000 post breise a chruthú, 2 900 díobh sin san earnáil fruilithe nó léasaithe feithiclí agus 1 700 díobh san earnáil tarlaithe de bhóthar.

               •Oiriúnacht rialála agus simpliú

                  Is cuid de chlár REFIT an Choimisiúin an togra seo. Is éard is aidhm dó na rialacha maidir le húsáid feithiclí fruilithe a shimpliú. Dá ndéanfaí an margadh a oscailt d'úsáid feithiclí fruilithe le haghaidh earraí faoi chomhair oibríochtaí ar a gcuntas féin bhainfí aon bhacainní den tslí, rud a laghdódh a bhfuil de chostais chomhlíonta ar na hoibreoirí. Trí chreat aonfhoirmeach a chur ar fáil le haghaidh úsáid feithiclí arna bhfruiliú (ar feadh ceithre mhí ar a laghad) i mBallstát eile meastar go mbeidh soiléireacht dhlíthiúil ann agus go sábhálfaidh oibreoirí EUR 12.8 milliún de chostais a leanann díchlárú agus athchlárú a bhfeithiclí.

               •Cearta bunúsacha

                  Sa togra seo urramaítear na cearta bunúsacha agus comhlíontar na prionsabail a aithnítear go háirithe i gCairt um Chearta Bunúsacha an Aontais Eorpaigh
                     8
                  .

               4.IMPLEACHTAÍ BUISÉADACHA

                  Níl aon impleacht ag an togra ar bhuiséad an Aontais.

               5.EILIMINTÍ EILE

               •Pleananna cur chun feidhme, agus socruithe faireacháin, meastóireachta agus tuairiscithe

                  Déanfar grinnfhaireachán ar chur chun feidhme na Treorach seo. Cuirfidh an Coimisiún isteach tuarascáil maidir le cur chun feidhme agus iarmhairtí na Treorach seo tráth nach déanaí ná cúig bliana tar éis spriocdháta an trasuí. Trí úsáid feithiclí fruilithe le haghaidh earraí a léirscaoileadh a thuilleadh, táthar ag súil leis go gcuirfidh an Treoir seo borradh faoin margadh atá ann d'fheithiclí fruilithe, go dtiocfaidh laghdú ar chostais dá droim agus go mbeidh breis solúbthachta agus brabúsacht mhéadaithe ann d'oibreoirí. Baileofar an fhaisnéis ábhartha ó na húdaráis inniúla náisiúnta, ó ionadaithe de chuid na hearnála fruilithe agus léasaithe feithiclí agus trí shuirbhé a scaipeadh ar oibreoirí iompair de bhóthar. Ina cheann sin, táthar ag súil leis go bhfaighfear faisnéis luachmhar ó chláir leictreonacha náisiúnta na ngnóthas iompair de bhóthar. Ós rud é go mbeidh ar oibreoirí iompair uimhirphláta na feithicle atá ar fáil acu a shonrú as seo amach, ba cheart gurbh fhurasta léargas a fháil sna cláir sin ar líon na bhfeithiclí arna gclárú thar lear atá i bhflít na bhfeithiclí.

               •Míniúchán mionsonraithe ar fhorálacha sonracha an togra

                  Is iad seo a leanas príomheilimintí an togra:

                  Leasú ar Airteagal 2 de Threoir 2006/1/CE

                  Foráiltear le hAirteagal 2 an creat le haghaidh na rialacha a chuirfidh na Ballstáit i bhfeidhm maidir le húsáid feithiclí fruilithe ar a gcríoch féin ag gnóthais atá bunaithe ar chríoch Ballstáit eile.  Sa chomhthéacs sin, an teorainn atá le raon feidhme an Airteagail seo, is é sin nach gcuimsítear leis ach "trácht idir na Ballstáit", is teorainn í atá as dáta ar an ábhar gur féidir feithiclí fruilithe a úsáid freisin faoi chomhair oibríochtaí cabatáiste i gcomhréir le forálacha Rialachán (CE) Uimh. 1072/2009.

                  Leis na forálacha atá ann faoi láthair ceadaítear do na Ballstáit srian a chur le húsáid feithicle arna fruiliú i mBallstát eile seachas Ballstát bunaíochta an ghnóthais a bhfuil an fheithicil fruilithe aige. Cruthaíonn sin meascán mearaí de rialacha fud fad an Aontais mar aon le héiginnteacht dhlíthiúil, rud a choisceann ar ghnóthais tairbhe a bhaint as margaí fruilithe i mBallstáit eile ar mhó an sochar eacnamaíoch a bhainfeadh leo. Moltar, dá bhrí sin, cead a thabhairt do ghnóthais feithiclí arna bhfruiliú in aon áit san Aontas a úsáid ar fud an Aontais.

                  Ós rud é gur mór i gcónaí idir na rátaí cánach a ghearrtar ar fheithiclí ó Bhallstát go chéile san Aontas, féadfaidh na Ballstáit, chun saobhadh fioscach a sheachaint, teorainn ama nach lú ná ceithre mhí a chur le húsáid feithicle ar a gcríoch féin, is é sin feithicil arna fruiliú i mBallstát eile seachas Ballstát bunaíochta an ghnóthais a bhfuil an fheithicil fruilithe aige. Is éard is aidhm don teorainn ama ceithre mhí seo a áirithiú go bhféadfar feithiclí arna bhfruiliú (agus arna gclárú) i mBallstát eile a úsáid chun freastal go háirithe ar phointí buaicéilimh gearrthéarmacha, sealadacha nó séasúracha nó chun feithiclí lochtacha nó damáistithe a athsholáthar.

                  Leasú ar Airteagal 3 de Threoir 2006/1/CE

                  Foráiltear le hAirteagal 3 an creat le haghaidh na rialacha a chuireann na Ballstáit i bhfeidhm maidir le húsáid feithiclí fruilithe ag gnóthais atá bunaithe ar a gcríoch féin. Tá feidhm ag na forálacha atá ann faoi láthair maidir le feithiclí fruilithe arna gclárú nó arna gcur i gcúrsaíocht go dleathach sa Bhallstát féin, "ar choinníoll go gcomhlíontar na coinníollacha a leagtar síos in Airteagal 2." Ó cheadaítear le hAirteagal 2 leasaithe úsáid feithiclí fruilithe arna gclárú nó arna gcur i gcúrsaíocht go dleathach in aon Bhallstát, leasaítear mír 1 chun an neamhréir sin a chur ina ceart. Ba cheart an deis a bheith ann feithicil a úsáid arna fruiliú nó arna cur i gcúrsaíocht i gcomhréir leis na dlíthe atá i bhfeidhm i mBallstát eile seachas Ballstát bunaíochta an ghnóthais a bhfuil an fheithicil fruilithe aige, ba cheart an deis a bheith ann í a úsáid ní hamháin faoi chomhair oibríochtaí iompair in aon Bhallstát eile (i gcomhréir le Airteagal 2 leasaithe), ach freisin faoi chomhair oibríochtaí iompair i mBallstát bunaíochta an ghnóthais a bhfuil an fheithicil fruilithe aige.

                  Scriostar mír 2 ar an ábhar nár cheart a thuilleadh an tsaoirse a bheith ag na Ballstáit srian a chur le húsáid feithiclí fruilithe le haghaidh earraí faoi chomhair oibríochtaí ar a gcuntas féin. Ba cheart cead a thabhairt do ghnóthais ar fud an Aontais feithiclí fruilithe a úsáid faoi chomhair oibríochtaí ar a gcuntas féin agus tairbhe a bhaint as na sochair a ghabhann léi. Níor cheart srian a bheith orthu gan ach feithiclí ar leo féin iad a úsáid nó an oibríocht iompair a sheachfhoinsiú le gnóthas a chuireann seirbhísí ar fruiliú agus ar luaíocht den sórt sin ar fáil. Na feithiclí sin ar le gnóthais iad a bhaineann úsáid astu faoi chomhair oibríochtaí ar a gcuntas féin, is minic nach mbaintear úsáid iomlán astu agus, i gcomparáid le feithiclí fruilithe, is minic, ar an meán, na feithiclí sin níos sine, níos mó truaillithe á dhéanamh acu agus gan iad chomh sábháilte céanna.

                  Airteagal 5a nua i dTreoir 2006/1/CE

                  Céim chun cinn atá sa Treoir seo i dtaca leis an margadh a oscailt d'úsáid feithiclí fruilithe chun earraí a iompar de bhóthar. Trí chead a thabhairt, ar feadh ceithre mhí ar a laghad, feithicil a úsáid arna fruiliú i mBallstát eile seachas Ballstát bunaíochta an ghnóthais a bhfuil an fheithicil fruilithe aige, agus trí dheireadh a chur leis na srianta maidir le húsáid feithiclí fruilithe le haghaidh earraí faoi chomhair oibríochtaí ar a gcuntas féin, cruthaítear leis an Treoir seo féidearthachtaí nua do ghnóthais atá i mbun feithiclí a fhruiliú agus do ghnóthais atá gníomhach san earnáil fruilithe / léasaithe feithiclí ar fud an Aontais.

                  Ba cheart cur chun feidhme agus iarmhairtí na Treorach nua seo mar aon leis an tionchar a bheidh aici ar oibreoirí iompair ar a gcuntas féin nó ar fruiliú agus ar luaíocht, agus ar an earnáil fruilithe / léasaithe feithiclí, ba cheart iad sin a mheas i dtuarascáil a chuirfidh an Coimisiún isteach. Ba cheart sin a dhéanamh a luaithe a bheidh fianaise leordhóthanach ann agus ba cheart fáil a bheith uirthi sin cúig bliana tar éis dheireadh na tréimhse trasuí (sé bliana go leith tar éis don Treoir teacht i bhfeidhm), is é is dóichí. Ar bhonn na tuarascála sin, measfaidh an Coimisiún an gá aon bhearta eile a dhéanamh.

               2017/0113 (COD)

               Togra le haghaidh

               TREOIR Ó PHARLAIMINT NA hEORPA AGUS ÓN gCOMHAIRLE

               lena leasaítear Treoir 2006/1/CE maidir le húsáid feithiclí  arna bhfruiliú gan tiománaithe chun earraí a iompar de bhóthar

               (Téacs atá ábhartha maidir le LEE)

               TÁ PARLAIMINT NA hEORPA AGUS COMHAIRLE AN AONTAIS EORPAIGH,

               Ag féachaint don Chonradh ar Fheidhmiú an Aontais Eorpaigh, agus go háirithe Airteagal 91(1) de,

               Ag féachaint don togra ón gCoimisiún Eorpach,

               Tar éis dóibh an dréachtghníomh reachtach a chur chuig na parlaimintí náisiúnta,

               Ag féachaint don tuairim ó Choiste Eacnamaíoch agus Sóisialta na hEorpa
                  9
               ,

               Ag féachaint don tuairim ó Choiste na Réigiún
                  10
               ,

               Ag gníomhú dóibh i gcomhréir leis an ngnáthnós imeachta reachtach,

               De bharr an méid seo a leanas:

               (1)I dTreoir 2006/1/CE ó Pharlaimint na hEorpa agus ón gComhairle
                  11
                déantar foráil maidir le híosleibhéal oscailte an mhargaidh le haghaidh úsáid feithiclí arna bhfruiliú gan tiománaithe chun earraí a iompar de bhóthar.

               (2)Trí fheithiclí fruilithe a úsáid is féidir na costais ar ghnóthais as earraí a iompar ar a gcuntas féin nó ar fruiliú agus ar luaíocht a laghdú agus cur lena solúbthacht oibríochtúil san am céanna. Uime sin, is féidir cur le táirgiúlacht agus iomaíochas na ngnóthas lena mbaineann. Anuas air sin, ós rud é, de ghnáth, gur óige na feithiclí fruilithe ná an gnáthfhlít, is gnách freisin iad níos sábháilte agus níos lú truaillithe á dhéanamh acu.

               (3)Faoi Threoir 2006/1/CE ní féidir le gnóthais leas iomlán a bhaint as na buntáistí a bhaineann le feithiclí fruilithe a úsáid. Leis an Treoir sin ceadaítear do na Ballstáit srian a chur le húsáid feithiclí earraí fruilithe ag a ngnóthais, feithiclí ar mó ná sé thona a nuasmheáchan ualaithe incheadaithe faoi chomhair oibríochtaí ar a gcuntas féin. Thairis sin, níl ceangal ar na Ballstáit úsáid feithiclí fruilithe ar a gcríoch féin a cheadú i gcás inar cláraíodh an fheithicil nó inar cuireadh i gcúrsaíocht í i gcomhréir leis na dlíthe atá i bhfeidhm i mBallstát eile seachas Ballstát bunaíochta an ghnóthais a bhfuil an fheithicil fruilithe aige.

               (4)Ionas gur mó an leas a fhéadfaidh gnóthais a bhaint as na buntáistí a ghabhann le feithiclí fruilithe a úsáid, ba cheart an deis a bheith acu feithiclí arna bhfruiliú in aon Bhallstát a úsáid seachas feithiclí arna bhfruiliú i mBallstát bunaíochta na ngnóthas sin amháin. Dá réir sin, b'fhusa dóibh freastal go háirithe ar phointí buaicéilimh gearrthéarmacha, sealadacha nó séasúracha nó feithiclí lochtacha nó damáistithe a athsholáthar.

               (5)Is mór i gcónaí idir na leibhéil chánach ar iompar de bhóthar atá i bhfeidhm ó Bhallstát go chéile. Dá bhrí sin, tá údar maith fós le srianta áirithe, a dhéanann difear go hindíreach freisin don tsaoirse chun seirbhísí fruilithe feithiclí a chur ar fáil, tá údar maith leo fós d'fhonn saobhadh fioscach a sheachaint.  Mar sin, ba cheart rogha a bheith ag na Ballstáit teorainn ama a chur le húsáid feithicle ar a gcríoch féin arna fruiliú i mBallstát eile seachas Ballstát bunaíochta an ghnóthais a bhfuil an fheithicil fruilithe aige.

               (6)Chun gur féidir oibríochtaí iompair ar a gcuntas féin a dhéanamh ar bhonn níos éifeachtúla, níor cheart cead a bheith ag na Ballstáit a thuilleadh srian a chur leis an bhféidearthacht feithiclí fruilithe a úsáid faoi chomhair oibríochtaí den sórt sin.

               (7)Ba cheart don Choimisiún faireachán a dhéanamh ar chur chun feidhme agus iarmhairtí na Treorach seo agus iad a dhoiciméadú i bhfoirm tuarascála. Ba cheart aon ghníomhaíocht a dhéanfar feasta sa réimse sin a mheas i bhfianaise na tuarascála sin.

               (8)Ós rud é nach féidir leis na Ballstáit féin cuspóirí na Treorach seo a ghnóthú go leordhóthanach ach, de bharr nádúr trasteorann an iompair de bhóthar agus na saincheisteanna ar de chúram na Treorach seo iad, gur fearr is féidir iad a ghnóthú ar leibhéal an Aontais, féadfaidh an tAontas bearta a ghlacadh, i gcomhréir le prionsabal na coimhdeachta mar a leagtar amach in Airteagal 5 den Chonradh ar an Aontas Eorpach. I gcomhréir le prionsabal na comhréireachta, ní théann an Treoir seo thar a bhfuil riachtanach chun na cuspóirí sin a bhaint amach.

               (9)Ba cheart Treoir 2006/1/CE a leasú dá réir,

               TAR ÉIS AN TREOIR SEO A GHLACADH:

               Airteagal 1

               Leasaítear Treoir 2006/1/CE mar a leanas:

               (1)
                     Leasaítear Airteagal 2 mar a leanas:

               (a) leasaítear mír 1 mar a leanas:

               (i) cuirtear an méid seo a leanas in ionad na habairte réamhráití:

               "Ceadóidh gach Ballstát ar a gcríoch féin úsáid feithiclí arna bhfruiliú ag gnóthais atá bunaithe ar chríoch Ballstáit eile ar choinníoll:";

               (ii) cuirtear an méid seo a leanas in ionad phointe (a):

               "(a)
                     go ndéantar an fheithicil a chlárú agus a chur i gcúrsaíocht i gcomhréir le dlíthe Ballstáit;";

               (b) cuirtear an mhír 1a seo a leanas isteach:

               "1a.
                     I gcás nach bhfuil an fheithicil cláraithe nó curtha i gcúrsaíocht i gcomhréir le dlíthe Bhallstát bunaíochta an ghnóthais a bhfuil an fheithicil fruilithe aige, féadfaidh na Ballstáit teorainn ama a chur le húsáid feithicle fruilithe ar a gcríoch féin. I gcás den sórt sin, ceadóidh na Ballstáit úsáid na feithicle sin, áfach, ar feadh ceithre mhí ar a laghad in aon bhliain féilire ar leith."

               (2)
                     Cuirtear an méid seo a leanas in ionad Airteagal 3:

               "Airteagal 3

               Déanfaidh na Ballstáit na bearta is gá chun a áirithiú go bhféadfaidh a ngnóthais feithiclí fruilithe a úsáid chun earraí a iompar de bhóthar faoi na coinníollacha céanna a bhaineann le feithiclí ar leo féin iad, ar choinníoll go gcomhlíontar na coinníollacha a leagtar síos in Airteagal 2.”

               (3)
                     cuirtear isteach an tAirteagal 5a seo a leanas:

               "Airteagal 5a

               Faoin [OP: cuir isteach an dáta 5 bliana tar éis an spriocdháta chun an Treoir a thrasuí], cuirfidh an Coimisiún tuarascáil faoi bhráid Pharlaimint na hEorpa agus na Comhairle maidir le cur chun feidhme agus iarmhairtí na Treorach seo. Áireofar sa tuarascáil sin faisnéis faoi úsáid feithiclí arna bhfruiliú i mBallstát eile seachas Ballstát bunaíochta an ghnóthais a bhfuil an fheithicil fruilithe aige. Ar bhonn na tuarascála sin, déanfaidh an Coimisiún measúnú arís an gá bearta forlíontacha a mholadh."

               Airteagal 2

               1.Na dlíthe, rialacháin nó forálacha reachtaíochta is gá chun an Treoir seo a chomhlíonadh, déanfaidh na Ballstáit iad a thabhairt i bhfeidhm faoin [OP: cuir isteach an dáta 18 mí tar éis dháta a teachta i bhfeidhm] ar a dhéanaí. Cuirfidh siad téacs na bhforálacha sin in iúl don Choimisiún gan mhoill.

               Nuair a ghlacfaidh na Ballstáit na forálacha sin, beidh tagairt iontu don Treoir seo nó beidh tagairt den sórt sin ag gabháil leo tráth a bhfoilsithe oifigiúil. Is iad na Ballstáit a chinnfidh an tslí le tagairt den sórt sin a dhéanamh.

               2.Déanfaidh na Ballstáit téacs phríomhfhorálacha an dlí náisiúnta a ghlacfaidh siad sa réimse a chumhdaítear leis an Treoir seo a chur in iúl don Choimisiún.

               Airteagal 3

               Tiocfaidh an Treoir seo i bhfeidhm an fichiú lá tar éis lá a foilsithe in Iris Oifigiúil an Aontais Eorpaigh.

               Airteagal 4

               Dírítear an Treoir seo chuig na Ballstáit.

               Arna dhéanamh sa Bhruiséil,

                  Thar ceann Pharlaimint na hEorpa
                        Thar ceann na Comhairle

                  An tUachtarán
                        An tUachtarán

                     (1)
                  IO L 33, 4.2.2006, lch. 82.

                     (2)
                  IO L 300, 14.11.2009, lch. 51.

                     (3)
                  IO L 300, 14.11.2009, lch. 72.

                     (4)
                  COM(2011) 144 final, an 28.3.2011.

                     (5)
                  Féach Táblaí 2.2.4b agus 2.2.4c in Statistical Pocketbook 2016 – EU Transport in Figures; tá an leabhar ar fáil ar líne ag:

                     http://ec.europa.eu/transport/facts-fundings/statistics/pocketbook-2016_en

                     (6)
                  SWD(2017) XXX final [cuir an tagairt iomlán isteach nuair a bheidh fáil ar an uimhir].

                     (7)

                     https://ec.europa.eu/transport/sites/transport/files/facts-fundings/evaluations/doc/2016-ex-post-evaluation-of-directive-2006-1-ec-final-report.pdf

                     (8)
                  Cairt um Chearta Bunúsacha an Aontais Eorpaigh, IO C 326, 26.10.2012, lch. 391.

                     (9)
                  IO C , , lch. .

                     (10)
                  IO C , , lch. .

                     (11)
                  Treoir 2006/1/CE ó Pharlaimint na hEorpa agus ón gComhairle an 18 Eanáir 2006 maidir le húsáid feithiclí arna bhfruiliú gan tiománaithe chun earraí a iompar de bhóthar (leagan códaithe) (IO L 33, 4.2.2006, lch. 82).